Τρελή μεταγραφή εν όψει για Κωνσταντίνο Μαυροπάνο!



Ο 20χρονος αμυντικός του ΠΑΣ Γιάννινα, που είχε «παίξει» δυνατά και στο ρεπορτάζ του Ολυμπιακού (και της Αταλάντα εσχάτως), βρίσκεται στο Λονδίνο και είναι μια ανάσα από την Άρσεναλ, η οποία πρόκειται να δώσει ένα ποσό κοντά στα 2 εκατ. λίρες (κοντά στα 2,3 εκατ. ευρώ) στους Ηπειρώτες, που αποτελεί σούπερ ποσό για ομάδα τέτοιου προφίλ.



Ωστόσο, δεν αναμένεται να φορέσει τη φανέλα των «κανονιέρηδων» στην τρέχουσα σεζόν, καθώς, όπως όλα δείχνουν θα δοθεί δανεικός στη Βέρντερ, όπου έχει εκδηλώσει ενδιαφέρον εδώ και αρκετό καιρό.



Ο Μαυροπάνος έχει κάνει σούπερ πρώτο μισό στη φετινή αγωνιστική περίοδο, στις 14 παρουσίες (με τρία γκολ) στη Super League και δύο στο Κύπελλο και ανταμείβεται με ιδανικό τρόπο για την τρομερή πρόοδό του.